อยากกินร้านปิ้งย่าง คนน้อย ไม่ต้องไปห้าง ที่นี่เลยชิลสุดๆ
มาตั้งแต่ร้านยังไม่เปิดพอประตูเปิดปุ๊บก็มีคนมาต้อนรับ เป็นร้านอาหารที่เปิดในบ้าน เข้าประตูมาแล้วจะพบสวนรู้สกเหมือนมากินปิ้งย่างที่บ้านเพื่อน เปิดเพลงแนว Bossa สวนต้นไม้ร่มรื่น อากาศไม่ร้อน บรรยากาศดีมาก
เงียบ สงบ เป็นลูกค้าโต๊ะเดียวของร้าน.เพราะมาตั้งแต่ร้านยังไม่เปิดเลย ชอบร้านแบบนี้มากๆคนไม่เยอะวุ่นวายไม่ต้องหรูหรา แต่ได้ดื่มด่ำอาหารและบรรยากาศดีๆ
ที่นั่งมี 2 โซน ด้านบนจะเป็นโต๊ะใหญ่ นั่งได้ประมาณ 8-10 คน 
ด้านล่าง อยู่ใกล้ชิดธรรมชาติ
ด้านหลังมีน้ำตก ได้ยินเสียงน้ำตลอดฟังแล้วรู้สึกเข้าถึงธรรมชาติ
ราคาบุฟเฟต์ท่านละ 460 บาท net รวมน้ำ ของหวาน และของทานเล่น (ทุกอย่างยกเว้นเครื่องดื่มแอลกอฮอล์)

น้ำจิ้มมี 2 อย่าง มาพร้อมพริก กระเทียม และน้ำมะนาว ซอสออกหวานนิดนึงชอบๆ
ส่วนซีฟู้ด เปรี้ยวนำเผ็ด แต่อร่อย

หากไม่เคยมาทางร้านจะแนะนำทุกอย่างรวมอยู่ในจานเดียวกันมาเสริฟก่อนเพื่อเลือกสั่งรอบต่อไป
ร้านนี้ใช้เตาถ่านค่ะ ไม่มีที่ดูดควัน 

บริการดีมากค่ะ

